open-index/open-wikipedia-markdown huggingface dataset:
இராஜ்கிர் திருவிழா

**இராஜ்கிர் திருவிழா** (*Rajgir Mahotsav*) அல்லது இராஜ்கிர் விழா, முன்பு இராஜ்கிர் நடன விழா என்பது நடனம் மற்றும் இசைச் திருவிழாவாகும். இது முதன்முதலில் 1986-ல் இந்தியாவின் பீகாரில் உள்ள ராஜ்கிரில் ஆண்டுதோறும் நடைபெறும் மூன்று நாள் நிகழ்வாகத் துவங்கப்பட்டது. இது பீகார் அரசின் கலாச்சாரத் துறை மற்றும் பீகார் மாநில சுற்றுலா வளர்ச்சிக் கழகத்தின் உதவியுடன் நாளந்தா மாவட்ட நிர்வாகத்தால் ஏற்பாடு செய்யப்படுகிறது.

## கண்ணோட்டம்
1986ஆம் ஆண்டு ஏப்ரல் 4ஆம் தேதி இராஜ்கிரின் சுவர்ண பதர் பகுதியில் அப்போதைய பீகார் முதலமைச்சர் பிந்தேஸ்வரி துபே இந்த விழாவைத் தொடங்கி வைத்தார். பீகார் அரசின் சுற்றுலாத் துறை 1989ஆம் ஆண்டு வரை இந்த விழாவிற்கு நிதியுதவி அளித்தது. 1989க்குப் பிறகு, குறிப்பிடப்படாத காரணங்களால் இந்நிகழ்வு கைவிடப்பட்டது. சில ஆண்டுகளுக்குப் பிறகு 1994-ல், இது மீண்டும் தொடங்கப்பட்டது. இதன் பின்னர், பீகார் அரசாங்கத்தின் வருடாந்திர நிகழ்வாக நடைபெறுகிறது.

டோங்கா பந்தயம், தற்காப்புக் கலைப் போட்டிகள், மெகந்தி போட்டி, பெண்கள் விழா, உணவு அரங்கம், கிராம விழா போன்ற பல்வேறு போட்டிகள் சமீபத்தில் அறிமுகப்படுத்தப்பட்டன. மேலும் தேசிய மற்றும் பன்னாட்டுப் புகழ்பெற்ற கலைஞர்களின் நிகழ்ச்சிகளும் நடைபெறுகின்றன. இரத்னகிரி மலைகளின் பின்னணியில் அமைந்துள்ள கிலா மைதானம் இதன் தற்போதைய நிகழ்விடமாம். 2016-ல், இராஜ்கிர் விழா நவம்பர் 25 முதல் 27 வரை ஏற்பாடு செய்யப்பட்டது.

2017-ல், இராஜ்கிர் விழா நவம்பர் 25 முதல் 27 வரை நடைபெற்றது.

## அண்மைக்கால நிகழ்வுகள்
2019ஆம் ஆண்டின் வெற்றிகரமான இராஜ்கிர் திருவிழாவிற்குப் பிறகு, கோவிட்-19 பெருந்தொற்று காரணமாக 2020ஆம் ஆண்டின் இராஜ்கிர் திருவிழா இரத்து செய்யப்பட்டது. பீகார் மாநில சுற்றுலாத் துறையினால் நடத்தப்படும் ஒரு உணவக மேலாளர் முகேஷ் குமார் கூறுகையில், 2020ஆம் ஆண்டிலும், கோவிட் காரணமாக பெரும்பாலான மாநில சுற்றுலா நிகழ்ச்சிகள் இரத்து செய்யப்பட்டன. இதில் "புத்த பூர்ணிமா, இராஜ்கிர் திருவிழா மற்றும் சோனேபூர் கண்காட்சி போன்ற நிகழ்வுகள் ரத்து செய்யப்பட்டன," என்று கூறினார்.

இராஜ்கிர் திருவிழா 2022ஆம் ஆண்டு நவம்பர் மாதம் 29 திசம்பர் 1 வரை மூன்று நாட்கள் நாளந்தாவில் நடைபெற்றது. இதில் ஏராளமான இலக்கியவாதிகள், கலைஞர்கள் மற்றும் உள்ளூர் மற்றும் வெளியூர் மக்கள் கலந்து கொண்டனர். இந்த முறை இந்த திருவிழா விவசாயிகளுக்கு மிகவும் சிறப்பு வாய்ந்தது. இதனால் நாட்டின் ஒவ்வொரு மூலையிலிருந்தும் ஏராளமான விவசாயிகள் இராஜ்கிர் கண்காட்சிக்கு வந்தனர்.

இராஜ்கிர் நடன விழா 2023 வரும் அக்டோபர் 24 ஞாயிறு முதல் அக்டோபர் 26 செவ்வாய் வரை நடைபெறும்.

## மேற்கோள்கள்

பகுப்பு:பீகாரின் பண்பாடு
பகுப்பு:நாளந்தா மாவட்டம்
மனபாச குருபரா

**மானபசா குருபரா** என்பது இந்தியாவின் ஒடிசா மாநிலத்தில் உள்ள ஒடியா இந்துக்களால் கொண்டாடப்படும் ஒரு திருவிழா ஆகும். ஆந்திரப்பிரதேசம், சத்தீஸ்கர், தெற்கு ஜார்க்கண்ட் மற்றும் தென்மேற்கு வங்காளத்தில் வாழும் ஒடிய மக்களும் இவ்விழாவை சிறப்பாக கொண்டாடுகிறார்கள். இத்திருவிழாவில் மகாலக்ஷ்மி தேவியே பிரதான தெய்வம். தேவி, ஒவ்வொரு வீட்டிலும் வந்து துன்பம் நீக்கி இன்பத்தை அளிப்பாள் என்பது மக்களின் நம்பிக்கை.மார்கழி மாதம் ஒவ்வொரு வியாழன் அன்றும் இவ்விழா  நடைபெறுகிறது.

லட்சுமி தேவி சுத்தமான வீடுகளுக்கு செல்லவே விரும்புவதாக நம்பப்படுகிறது, எனவே அனைத்து பெண்களும் தங்கள் வீடுகளை சுத்தம் செய்து பின்னர் வீட்டை ஜோதி சிட்டா எனப்படும் மாவுக்கோலம் இட்டு தேவியை வரவேற்கும் பொருட்டு தங்கள் வீடுகளை அலங்கரிக்கிறார்கள். கிராமத்தின் மிக அழகான வீட்டிற்கு லட்சுமி தேவி வருகை தருவதோடு, அந்த வீட்டில் உள்ளவர்களுக்கு பணமும் செழிப்பும் கிடைக்கும் என்று நம்பப்படுகிறது.
thumb|வீட்டை சுத்தப்படுத்தி, தேவியை வரவேற்க இடப்பட்டுள்ள கோலம்

## வரலாறு
இந்த திருவிழா லக்ஷ்மி புராணத்தில் உள்ள லட்சுமி தேவியின் புராணத்தை அடிப்படையாகக் கொண்டது.  இந்த புராணத்தில், ஒருமுறை லக்ஷ்மி தேவி, தாழ்த்தப்பட்ட சாதிப் பெண்ணான ஷ்ரியாவைச் சந்தித்தாள், அதற்காக ஜெகநாதரின் அண்ணன் பலராம் லட்சுமியிடம் கோபமடைந்தார், இதனால் லட்சுமி இந்தியாவின் நான்கு புனித ஸ்தலங்களில் ஒன்றான பூரியில் உள்ள ஜகன்னாதர் கோயிலில் இருந்து வெளியேற்றப்பட்டார். லக்ஷ்மி கோவிலை விட்டு வெளியேறி, தனது கணவனையும் மூத்த மைத்துனரையும் உணவு, தண்ணீர் அல்லது தங்குமிடம் இல்லாமல் நீண்டகால சோதனையை அனுபவிக்கும்படி சபித்து அவமானத்திற்குப் பழிவாங்குகிறார். இது அந்த காலத்தில் சமூகத்தில் நிகழ்ந்த தீண்டாமை கொடுமையை விவரிக்கிறது. அப்படி வெளியேற்றப்பட்ட லட்சுமி தேவியை ஓடிய மக்கள் ஒவ்வொருவரும் தங்கள் வீடுகளில் ஏற்றுக்கொண்டு உணவளித்து வருவது என்பது சடங்காகும். இது சமூகத்தில் நிலவும் தீண்டாமைக் கொடுமைகளுக்கு எதிராக புராணம் குரல் எழுப்புகிறது. மேலும் இது பெண்ணியத்தின் முக்கியத்துவத்தையும் வலியுறுத்துகிறது, மேலும் ஆண் மேலாதிக்கத்தை எதிர்க்க பெண் சக்திக்கு அதிகாரம் அளிக்கிறது. இந்த லட்சுமி புராணத்தின் படி, லட்சுமி தேவிக்கு மட்டுமே  பூஜை செய்யப்படுகிறது.

## மேற்கோள்கள்

பகுப்பு:திசம்பர் சிறப்பு நாட்கள்
பகுப்பு:நவம்பர் சிறப்பு நாட்கள்
பகுப்பு:ஒரியப் பண்பாடு
மேற்கு வங்காள திருவிழாக்களின் பட்டியல்

**[[மேற்கு வங்காளம்|மேற்கு வங்கம்]]** பல **விடுமுறை நாட்களையும்** **பண்டிகைகளையும்** கொண்டாடுகிறது. பெங்காலி பழமொழியான “பரோ மாசே தேரோ பர்போன்” (“பன்னிரண்டு மாதங்களில் பதின்மூன்று திருவிழாக்கள்”) என்ற சொலவடையில் இருந்து இம்மாநிலத்தில் பண்டிகைகள் மாதங்களை விட மிகுதியாக இருப்பதை  அறிந்து கொள்ளலாம். பெங்காலி நாட்காட்டி முழுவதும், பல பண்டிகைகள் கொண்டாடப்படுகின்றன. துர்கா பூஜை மேற்கு வங்காளத்தில் உள்ள அனைத்து கொண்டாட்டங்களிலும் மிக முக்கியமானதாக கொண்டாடப்படுகிறது.  மேற்கு வங்காளத்தின் முக்கிய பண்டிகைகளின் பட்டியல் இங்கே.

## முக்கிய திருவிழாக்கள்

* கல்பதரு உட்சப் கல்பதரு உசப் - தக்ஷினேஷ்வர் மற்றும் கோசிபூர் உத்யன்பட்டியில் ஒவ்வொரு ஆண்டும் ஜனவரி 1ம் தேதி கல்பதரு தினமாக கொண்டாடப்படுகிறது.
* 21 பிப்ரவரி - பெங்காலி மொழி நாள் மொழி திபஸ்
* பொய்லா போயிஷாக் எண்பர்ஷ்
* குரு பூர்ணிமா குரு பூர்ணிமா
* பாய் ஃபோண்டா வை ஃபோண்டா
* காளி பூஜை காளி பூஜை
* லக்ஷ்மி பூஜை லக்ஷி பூஜா
* டோலியாத்ரா டோலயாத்ரா
* ஈத்-உல்-பித்ர் ரொஜார் ஈத்
* ஈத்-உல்-ஆதா பக்கரி ஈத்
* கணேஷ் சதுர்த்தி கணேஷ் சதுர்த்தி
*
* கௌரா பூர்ணிமா கௌர பூர்ணிமா
* விஸ்வகர்மா பூஜை பிஷ்வகர்மா பூஜை
* துர்கா பூஜை துர்காபூஜா
* இந்திய சுதந்திர தினம் சபாதீனதா தினங்கள்
* ஜகதாத்ரி பூஜை ஜகதாத்திரி பூஜா
* ஜன்மாஷ்டமி ஜன்மாஷ்டமி
* நந்தோத்சவ் நந்த் உசப்
* நஸ்ருல் ஜெயந்தி நஜருல் ஜெயந்தி
* பிரம்ம சமாஜத்தின் மகோத்சவ் மாக் உசப்
* மஹாலயா மஹாலயா
* மே தினம் மே தினங்கள்
* முஹர்ரம் மஹரம்
* பௌஷ் பர்பன் பௌஷ் பார்பன்
* பொய்லா ஃபால்குன் பயேலா பால்குன்
* ரவீந்திர ஜெயந்தி ரபீந்த்ர ஜெயந்தி
* ரவீந்திரநாத் தாகூர் அவர்களின் நினைவு தினம்.
* ஸ்ரீ ராமகிருஷ்ண ஜெயந்தி ராமகிருஷ்ண ஜெயந்தி
* ரதயாத்திரை ரத் யாத்ரா
* ராக்கி பந்தன் ராக்கி பந்தன்
* 26 ஜனவரி - குடியரசு தினம்
* சரஸ்வதி பூஜை சரஸ்வதி பூஜை
* கோஜாகரி லக்ஷ்மி பூஜை கோஜாகரி
* சிவராத்திரி சிபராத்திரி
* நேதாஜியின் பிறந்தநாள் நேதாஜி ஜெயந்தி
* சுவாமி விவேகானந்தரின் பிறந்தநாள் பிபெகானந்த் ஜெயந்தி
* ராமநவமி ராம் நபமி
* ராஸ்ஜத்ரா ராஸ் யாத்ரா
* ஜுலஞ்சத்ரா ஜுலன் யாத்ரா
* கிறிஸ்துமஸ் படோ டின்

## மற்ற பண்டிகைகள்

* அக்ஷய திருதியை
* படு
* கந்தேஸ்வரி பூஜை
* குப்திபரா ரதயாத்திரை
* நபன்னா
* ஷக்த ராஷ்
* புத்த பூர்ணிமா
* ஜாமை சாஸ்தி
* லோகேநாத் பிரம்மச்சாரியின் நினைவுநாள்
* கங்கா தசரா
* கங்காசாகர் திருவிழா மற்றும் புனித யாத்திரை
* ஸ்னான யாத்திரை
* பிபத்தரினி பிராதா
* ஜூலன் யாத்ரா
* பிரம்ம சமாஜத்தின் பத்ரோத்ஸவ்
* விஸ்வகர்மா பூஜை
* அன்னக்குட் உட்சப்
* கார்த்திகை பூஜை
* இது பூஜை
* பாசந்தி பூஜை
* சரக் பூஜை
* மகேஷ் ரதயாத்திரை
* கஜன்
* புனித வெள்ளி
* பசந்த உத்சவ்

## மேற்கோள்கள்

பகுப்பு:மேற்கு வங்காள இந்துக் கோயில்கள்
பகுப்பு:மேற்கு வங்காள திருவிழாக்கள்
மெழுகு சுரப்புக் குழல்

வலது|thumb|200x200px| அசுவினி பூச்சி மெழுகு சுரப்புக் குழல் வழிகாக தற்காப்பு திரவத்தை வெளியேற்றுகிறது
thumb| மெழுகு சுரப்புக் குழல்
**மெழுகு சுரப்புக் குழல்** (*Cornicle*) அல்லது **உறுஞ்சுகுழல்** என்பது செடிப்பேன் பூச்சிகளில் 5 அல்லது 6வது வயிற்றுப் பகுதிக் கண்டங்களின் முதுகுப் பக்கத்தில் காணப்படும் ஒரு இணை சிறிய நிமிர்ந்த பின்னோக்கி-சுட்டிய சுரப்புக் குழாயாகும். இவை சில சமயங்களில் மலவாய்க் கொம்பு என்று தவறாகக் கருதப்படுகின்றன. இவை சில சிற்றினங்களில் துளைகளுடன் மட்டுமே காணப்படும்.

இந்த வயிற்றுக் குழாய்கள் *கார்னிகல் மெழுகு* எனப்படும் டிரையகிளிசரைடுகளைக் கொண்ட விரைவான-கடினப்படுத்தும் தற்காப்பு திரவத்தினை நீர்த்துளிகளாக வெளியேற்றுகின்றன. மெழுகு சுரப்புக் குழல்களின் செயல்பாடு பற்றி ஆய்விதழ்களில் காணப்படும் கட்டுரைகளில் சில குழப்பங்கள் உள்ளன. ஒரு காலத்தில் மெழுகு சுரப்புக் குழல்கள் தேன்பனியின் ஆதாரம் என்று கூறுவது பொதுவானது. மேலும் இது *ஷார்ட்டர் ஆக்ஸ்போர்டு ஆங்கில அகராதி* மற்றும் உலக புத்தக கலைக்களஞ்சியத்தின் 2008 பதிப்பிலும் சேர்க்கப்பட்டுள்ளது. சில சந்தர்ப்பங்களில் இந்த மெழுகு கொன்றுண்ணிகளை ஈர்க்கின்றன என்பதற்காகச் சான்றுகள் குறித்த ஆய்வுக்கட்டுரைகளும் உள்ளன.

## மேற்கோள்கள்

பகுப்பு:பூச்சியியல்
செல்லி ஓபராய்

**செல்லி ஓபராய்** (*Shelly Oberoi*) என்பவர் இந்திய அரசியல்வாதியும் தில்லி மாநகராட்சியின் மாநகரத் தந்தையும் ஆவார்.

## பணி
ஓபராய் புது தில்லியில் உள்ள இந்திரா காந்தி தேசிய திறந்தநிலை பல்கலைக்கழகத்தில் மேலாண்மையில் முனைவர் பட்டம் பெற்றுள்ளார்.கோழிக்கோடு இந்திய மேலாண்மை நிறுவனத்தில் மேலாண்மை, ஜானகி தேவி நினைவுக் கல்லூரியில் வணிகவியல் இளங்கலை  மற்றும் இமாச்சலப்பிரதேச பல்கலைக்கழகத்தில் வணிகவியல் முதுகலைப் படிப்பினையும் படித்துள்ளார். தில்லி பல்கலைக்கழகத்தில் உதவிப் பேராசிரியராகப் பணியாற்றிய அனுபவமுடையவர். இவர் 2013ஆம் ஆண்டு ஆம் ஆத்மி கட்சியில் சேர்ந்தார். ஓபராய் 2022 தில்லி மாநகராட்சி தேர்தலில் பட்டேல் நகர் சட்டமன்றத் தொகுதியின் கீழ் உள்ள பகுதி 86-ல் போட்டியிட்டு வெற்றி பெற்றார். 23 திசம்பர் 2022 அன்று, இவர் மாநகரத் தந்தை வேட்பாளராக ஆனார். ஒரு சில சட்டப் பிரச்சனைகள் காரணமாக நடைபெற்ற வழக்குகள் 2023 பிப்ரவரி 23-ல் முடிவுக்கு வந்ததன் அடிப்படையில் ஓபராய் மாநகரத்தந்தையாக அறிவிக்கப்பட்டுள்ளார்.

## மேற்கோள்கள்


பகுப்பு:ஆம் ஆத்மி கட்சி அரசியல்வாதிகள்
பகுப்பு:புது தில்லி
அன்வர் உல் பயான்

**அன்வர் உல் பயான்** (*Anwar Ul Bayan*) என்பது ஆஷிக் இலாஹி புலந்த்ஷாஹ்ரியால் எழுதப்பட்ட குர்ஆனின் ஐந்து தொகுதி விளக்கவுரை (விளக்கம்) ஆகும். இது உருது மொழியில் எழுதப்பட்டது.

## ஆசிரியரைப் பற்றிய
ஆஷிக் இலாஹி புலந்த்ஷாஹ்ரி மதீனா முனவ்வராவில் மரணமடைந்த ஒரு அறிஞர். இவர் முஹம்மது ஜகரிய்யா கந்தலாவியின் சீடர் ஆவார். இவர் கிட்டத்தட்ட இரண்டு தசாப்தங்களாக மதீனாவில் தங்கியிருந்தார். இங்கு குர்ஆன் மற்றும் நபிவழி போதனைகளுக்காகத் தனது வாழ்க்கையை அர்ப்பணித்தார். இந்தியா மற்றும் பாக்கித்தானில் உள்ள பல்வேறு கல்வி நிறுவனங்கள் மற்றும் மதராசாக்களிலும் இவர் கற்பித்துள்ளார்.

## மொழிபெயர்ப்புகள்
இது தென்னாப்பிரிக்காவில் மௌலானா இஸ்மாயில் இப்ராகிம் மூலம் ஆங்கிலத்தில் மொழிபெயர்க்கப்பட்டுள்ளது. மேலும் இசுமாயில் கத்ரதா மற்றும் முப்தி அப்சல் உசைன் எலியாசு ஆகியோரால் திருத்தப்பட்டது.

ஆங்கில மொழியாக்கம் "*தி இலுமினிடேடிங் டிஸ்கோர்சு ஆப் த நோபல் குரான்*”-The Illuminating Discourses of the Noble Quran"  என்று தலைப்பிடப்பட்டுள்ளது.

## மேலும் பார்க்கவும்

* தப்சீர் இப்னு கதீர் இப்னு கதீரின் (1301-1373 CE/ 747 AH).

## மேற்கோள்கள்

## வெளி இணைப்புகள்

* ஆஸ்திரேலிய இஸ்லாமிய நூலகத்தில் பல மொழி தப்சீர் தொகுப்புகள் (ஆன்லைன்)
* தப்சீர் அன்வர் உல் பயான் (உருது)
* 
பகுப்பு:இசுலாமிய சமய நூல்கள்
அவேலி சங்கீதம்

**அவேலி சங்கீதம்** (*Haveli Sangeet*) என்பது *[[அவேலி|அவேலிகளில்]]* பாடப்படும் இந்துஸ்தானி பாரம்பரிய இசையின் ஒரு வடிவமாகும். இதனுடைய இன்றியமையாத கூறு *துருபத்* ஆகும். இது வட இந்தியாவின்  விரஜபூமியில் உள்ள மதுராவில் உருவானது. இது புசுதிமார்க் பிரிவினரால் தினமும் கிருட்டிணருக்குப் பாடப்படும் பக்திப் பாடல்களின் வடிவம்.

இந்திய அரசாங்கத்தின் அனைத்திந்திய வானொலியின் ஆய்வின் கீழ், இந்துஸ்தானி பாரம்பரிய இசையின் பல்வேறு கரானாக்களில் பாடப்படும் *பந்திஷ், காயல்* ஆகியவை அவேலி சங்கீதத்திலிருந்து பெறப்பட்டவை. இவை முழுமையான மற்றும் அசல் வடிவத்தில் பாடப்பட்டவை என்பதைக் கற்றறிந்த மேதகளால் உணரப்பட்டது.

சில குறிப்பிடத்தக்க அவேலி சங்கீத பாடகர்கள்:

* விட்டலநாத (c. 1516-1588)
* ஹரிராய்ஜி மகராபு
* ஆச்சார்யா கோகுலோத்சவ்ஜி மகாராஜ்

## வரலாறு
*அவேலிகள்* இந்து தெய்வங்கள் நிறுவப்பட்ட இடங்கள்; முஸ்லீம் ஆட்சியாளர்களின் காலத்தில் இந்து கோவில்கள் மீதான கட்டுப்பாடுகள் காரணமாக, இது அவேலி சங்கீதம் என்று அழைக்கப்பட்டது.

அடிப்படையில், அவேலி சங்கீதம் என்பது இந்து கோவில் இசைக்கான மற்றொரு பெயர். இது இராசத்தான், குசராத்து, இந்தியாவின் நாததுவாராவின் வைணவத்தினை பின்பற்றுபவர்களால் நடைமுறைப்படுத்தப்படுகிறது. மேலும் இது வளமான வரலாற்றுப் பாரம்பரியத்தின் பகுதியாக கருதப்படுகிறது. இராசத்தான் மற்றும் குசராத்தில் இதன் தோற்றம் கொண்ட அவேலி இசையானது துருபதத்தை (இந்தியப் பாரம்பரிய இசையின் மையக்கரு) விட அதிகமாக இருப்பதாக நம்பப்படுகிறது. ஏனெனில் இந்த இசையானது கேட்பவர்களைப் பகவான் கிருஷ்ணரைத் தவிர வேறு யாருமில்லை என்ற பொதுவான நம்பிக்கையினை வழங்குகிறது. முக்கியமாகக் கிருஷ்ணருக்கு அஞ்சலி செலுத்தும் வகையில், இதன் கீர்த்தனைகள், பஜனைகள் மற்றும் பாவ நிருத்யா போன்ற பக்திப் பாடல்கள் வடிவமைக்கப்பட்டுள்ளன. இவை அனைத்தும் மத வழிபாட்டுடன் தொடர்புடையவை. பாரம்பரிய மற்றும் நாட்டுப்புற இசையின் கலவையாக இவை இருந்தாலும், இந்த பாணி இயல்பாகவே *துருபத்* மற்றும் *தாமரிலிருந்து* பெறப்பட்டது. அவேலி சங்கீதம் பொதுவாக இந்தியாவின் பல கோவில்களில் இசைக்கப்படுகிறது. பிருந்தாவன் இராதா வல்லப, உத்தரப்பிரதேசத்தின் நந்த்கானின் கிருஷ்ணா மற்றும் நாத்வாராவின் ஸ்ரீ நாத்ஜி போன்ற சிலவற்றை உதாரணமாகக் குறிப்பிடலாம்.

காலப்போக்கில், அவேலி சங்கீதம் இந்தியாவில் இதன் பிரபலத்தை இழந்து கிட்டத்தட்ட அழிந்து விட்டது எனக் கூறலாம்.

குசராத்தில், இந்த வகையின் முன்னோடியான வல்லபாச்சார்யாவின் அவேலி சங்கீதத்தில் இந்தியப் பாரம்பரிய இசையின் தோற்றம் இருப்பதாகக் கருத்து ஒன்று கூறுகிறது.

வல்லப ஆச்சார்யாவால் நிறுவப்பட்ட இதனை நிலைநிறுத்தியவர்கள் நாததுவாராவின் வைணவர்கள் என்று இந்திய பாரம்பரிய இசை வரலாறு கூறுகிறது.

## மேற்கோள்கள்

பகுப்பு:இந்தியப் பண்பாடு
மேகேலா சடோர்

**மேகேலா சடோர்** (அசாமி : মেখেলা চাদৰ,) என்பது  பாரம்பரியமாக அசாமிய பெண்கள் அணியும் ஒரு பாரம்பரிய  சரோங் ஆடை ஆகும். இதில் உடலைச் சுற்றி இரண்டு முக்கிய உடைகள் (துண்டுகள்) உள்ளது.

## உடுத்துதல்

இதன் கீழ் பகுதி இடுப்பிலிருந்து கீழ்நோக்கி மூடப்பட்டிருக்கும்,மேகேலா (அசாமி:মেখেলা )இது பரந்த உருளைத் துணியாகும்,இது இடுப்பைச் சுற்றி அமையும் வகையில் ஒன்று அல்லது பல மடிப்புகளாக மடிக்கப்பட்டு உள்ளே சொருகப்படுகிறது.பட்டைகள் வலப்புறமாக மடிக்கப்பட்டு,புடவையின் மடிப்புகளை விட குறைவாக உள்ளது, அவை இடதுபுறமாக மடிக்கப்பட்டு பல மடிப்புகளைக் கொண்டுள்ளது. மேகேலாவை இடுப்பில் கட்ட சரங்கள் பயன்படாது,ஆனால் கீழ்பாவாடையில் சரம் பயன்படுகிறது.

சடோர் என்று அழைக்கப்படும் இரண்டு பகுதி ஆடையின் மேல் பகுதி ஒரு நீண்ட துணியாகும். இதன் ஒரு முனையானது தொப்புளுக்கு மேலே உள்ள மேகேலாவுடன் இருக்கும்,இதர பகுதி மார்பு பகுதியினை சுற்றி மூடப்பட்டிருக்கும்.சில மடிப்புகளுக்குப் பின் சடோரின் மறுமுனை வயிற்றுப் பகுதியுடன் உள்ளிடப்பட்டிருக்கும்.அதனுடன் பொருத்தமான ரவிக்கை மேகேலா சடோருடன் அணியப்படும்.பாரம்பரியமாக கடந்த காலங்களில் ரிஹா என்ற ஆடை சடோராக அதன் கீழே உள் பகுதி துண்டாக சடோராக அணியப்பட்டது.அசாமிய திருமண விழாக்களில் இன்றளவும் ரிஹா அணியப்படுகிறது,மற்றும் பிஹூ பிற அசாமிய பண்டிகைகள் போன்ற நிகழ்ச்சிகளில் மக்கள் அணிவதை காணலாம்.மேகேலா சாடர்களில் உள்ள அலங்கார வடிவமைப்புகள் அச்சிடப்படுவதில்லை அவை பாரம்பரியமாக நெய்யப்படுபவை ஆகும்.சில சமயங்களில் *பாரி* என்னறழைக்கப்படும் ஒரு வித  பின்னல் வடிவம் சடோரின் பக்கங்களில் அல்லது மேகேலாவின் அடிப்பகுதியில் தைக்கப்படுகிறது. இதன் பல வடிவங்களானது  விலங்குகள்,பறவைகள்,மனித வடிவங்கள்,பூக்கள், வைரம் மற்றும் வான்வெளி நிகழ்வுகள் போன்று உள்ளது. இவ்வடிவங்கள் உள்ளூர் பழங்குடியினர் மற்றும் பழங்குடியினர் அல்லாத நெசவாளர்களால் உருவாக்கப்படுகிறது.இவ்வடிவங்களின் மையக்கருக்கள் ஃபுல் என்றழைக்கப்படுகிறது. எடுப்பான நிறமுள்ள வைரக் கருக்கள் சிறந்த வேலைப்பாடுகளைக் குறிக்கிறது,இவை அசாமின் பொதுவான பாரம்பரிய அம்சமாகும். பாட் மற்றும் முகா பட்டுகளில் பூக்கள் மற்றும் படர்ந்த கொடிகளின் நுட்பமான வடிவமைப்புகளும், எரி மற்றும் பருத்தி ஆகியவற்றில் தடித்த வடிவியல் வடிவங்கள் காணப்படுகின்றன.

## பொருள்கள்
பாரம்பரியமான மேகேலா சடோர் பின்வரும் பொருள்களிலிருந்து தயாரிக்கப்படுகிறது.
* பருத்தி
* முகா பட்டு
* பேட் பட்டு
* எரி பட்டு

நவீன காலத்தில் விலை குறைந்த சில ஆடைகள் பருத்தி மற்றும் முகா அல்லது பேட் பட்டு ஆகியவற்றின் செயற்கை கலவைகளால் தயாரிக்கப்படுகிறது.

## கிடைக்குமிடம்
கவுகாத்தி மற்றும் அசாமின் பிற நகரங்களில் உள்ள பல கடைகளில் மேகேலா சடோர் கிடைக்கிறது. பல இணையதளங்கள் மூலமாகவும் கிடைக்கிறது. வாடிக்கையாளர்களிடம் தூய பேட் பட்டிற்கான வரவேற்பு அதிகமாக உள்ளது.பேட் பட்டு மற்றும் பாலியெஸ்டர் மேகேலா சடோர் சந்தையில் ஆதிக்கம் செலுத்துகிறது.முகா பட்டு அசாமின் தங்கப்பட்டு என்றழைக்கப்படுகிறது இதன் தேவை அதிகமாக உள்ளது இதனை ஈடு செய்யும் டசார் போன்றவற்றின் இருப்பும் குறைவாவாகவே உள்ளது.

## மேற்கோள்கள்

பகுப்பு:அசாமியப் பண்பாடு
சிறந்த நடிகருக்கான விருது (பெண்) - இந்திய சர்வதேச திரைப்பட விழா

**சிறந்த நடிகைக்கான இந்திய சர்வதேச திரைப்பட விழா விருது** (அதிகாரப்பூர்வமாக **சிறந்த நடிகருக்கான வெள்ளி மயில் (பெண்) விருது** ) 2010 முதல் இந்திய சர்வதேச திரைப்பட விழாவில் உலக சினிமாவில் முன்னணி பாத்திரத்தில் சிறந்த நடிப்பிற்காக ஆண்டுதோறும் வழங்கப்படும் ஒரு கௌரவமாகும். முன்னதாக 3வது இந்திய சர்வதேச திரைப்பட விழாவில் " நிர்ஜன் சாய்கேட் " படத்தில் நடித்ததற்காக சர்மிளா தாகுர்க்கும், 11வது இந்திய சர்வதேச திரைப்பட விழா விருது விழாவில் பிரேசிலிய நடிகை பெர்னாண்டா டோரஸ் ஆகியோருக்கும் வழங்கப்பட்டது. 2010 ம் ஆண்டு முதல் தொடர்ச்சியாக  பெண் நடிகர்களுக்கு வழங்கப்பட்டு வருகிறது.

## விருது பெற்றவர்களின் பட்டியல்
வலது|thumb|225x225px| ஏஞ்சலா மோலினா, 2021 விருது வென்றவர்
வலது|thumb|315x315px| உஷா ஜாதவ், 2019 விருது வென்றவர்

## மேற்கோள்கள்

பகுப்பு:இந்தியத் திரைப்பட விருதுகள்
பகுப்பு:இந்தியாவில் திரைப்பட விழாக்கள்
புதிய உலகம் (நாயகி துனியா)

***நாயகி துனியா*** (*Naiki Duniya*)(மொழிபெயர்ப்பு : *புதிய உலகம்*) என்பது 1942-ல் ராகுல சாங்கிரித்யாயனால் எழுதப்பட்ட போச்புரி நாடகமாகும். இது உலகப் போரின் போது ராகுல் சாங்கிரித்யாயன் ஹசாரிபாக் சிறையிலிருந்தபோது  எழுதப்பட்டது.இந்நாடகம் நான்கு பகுதிகளைக் கொண்டுள்ளது. மேலும் இது பொதுவுடைமை கருத்தை ஊக்குவிக்கிறது. இந்த நாடகத்தில், அனைவரும் சமம் என்றும், ஏழை, பணக்காரர் என்ற பாகுபாடின்றி அனைவரும் உழைப்பாளிகளை வணங்கும் பொதுவுடைமைச் சமுதாயம் கற்பனை செய்யப்பட்டுள்ளது. தேவையான அனைத்து வசதிகளுடன் கிராமம் முழுமையாக வளர்ச்சியடையும் என்பது இந்த திரைப்பட மையக்கருத்தாகும்.

## கதாபாத்திரங்கள்

* பாதுக்: முக்கியக் கதாபாத்திரம் 
* சோனா: பாதுக்கின் மனைவி
* ராம்தானி: பாதுக்கின் தந்தை
* ஜாக்ராணி: பாதுக்கின் பாட்டி
* ராம்தியோ சிங்: முதியவர்
* ராமேசர் திவாரி: வயதான பிராமணர்
* குசாரி: சர்பஞ்ச்
* மற்ற கதாபாத்திரங்கள்: சுகருல்லா, விஸ்னுடியோ பர்சாத், சுகியா, பதுலியா, மக்தேய் 

## மேற்கோள்கள்

பகுப்பு:இந்திய நாடகங்கள்
ஜாஸ்மா ஓடன்

**ஜஸ்மா ஓடன்** (ஜாஸ்மா ஓடன்) என்பது இடைக்காலத்திய குஜராத்தில் இருந்து வழங்கப்பட்டுவரும் ஒரு நாட்டுப்புற தெய்வம் ஆகும். ஜஸ்மா ஓடன் என்ற பெண், சோலாங்கிப் பேரரசைச் சேர்ந்த மன்னன் செயசிம்ம சித்தராசனால் தன் கணவன் கொல்லப்பட்டதால் உடன்கட்டை ஏறினார்.

## புராணம்
ஜாஸ்மா குளம் தோண்டும் தொழிலாளியான ரூடாவின் மனைவியாவார். அவர்கள் குஜராத், கத்தியவார் மற்றும் ராஜஸ்தானின் சில பகுதிகளில் உள்ள ஒட் ராஜ்புத பழங்குடியினத்தைச் சேர்ந்தவர்கள்.  அவர்கள் அன்ஹில்வாட் பதானில்,ஒரு சஹஸ்ரலிங்க குளம், ஒரு ஏரி மற்றும் லிங்கத்துடன் கூடிய ஆயிரம் சன்னதிகள் ஆகியவற்றைத் தோண்டுவதற்காக இருந்தனர். சோலாங்கிப் பேரரசைச்  அரசரானசெயசிம்ம சித்தராசன்ஜாஸ்மாவின் அழகில் மயங்கி, திருமணம் செய்துகொள்ளுமாய் முன்மொழிந்தார். அவர் அவளை குஜராத் ராணியாக்க முன்வந்தார். ஆனால் அதை ஜஸ்மா மறுத்துவிட்டார். ஜெய்சிம்மன் ஜஸ்மாவின் கணவனைக் கொன்றான். அவர் தன் மானத்தைக் காக்க, உடன்கட்டை ஏறி, சதியைச் செய்தார். அவர்டைய சாபத்தால் சஹஸ்ரலிங்கத் தொட்டியில் தண்ணீர் இல்லாமல் போனது. சித்தராசனின் வன்சம் வழி குசராத்திற்கு வாரிசு இல்லாமல் போனது.  

12 ஆம் நூற்றாண்டில் ஓத் ராஜ்புத பழங்குடியினரால் ஜஸ்மாதேவி கோயில் கட்டப்பட்டது. இது குஜராத்தின் பதானில் சஹஸ்ரலிங்கத் தொட்டிக்கு அருகில் அமைந்துள்ளது.

## பிரசித்தி பெற்ற கலாச்சாரம்
இந்த குசராத்திய பழங்கதையை அடிப்படையாகக் கொண்ட ஒரு நாட்டுப்புற நாடக வடிவமான *பாவாய்* *வேஷா*, பத்தொன்பதாம் நூற்றாண்டிலிருந்து தொடர்ந்து நிகழ்த்தப்பட்டு வருகிறது.   இது 1982 இல் சாந்தா காந்தி என்பவரால் *ஜாஸ்மா ஓடன்* என்ற மேடை நிகழ்ச்சிக்காக மீண்டும் புதிதாக உருவாக்கப்பட்டது  1926 ஆம் ஆண்டு இந்த நாட்டுப்புற தெய்வத்தைப் பற்றிய இந்திய மௌனத் திரைப்படமான *சதி ஜாஸ்மா*  ஹோமி மாஸ்டர் என்பவரால் உருவாக்கப்பட்டது. இதில் கோஹர் மாமாஜிவாலா மற்றும் கலீல் ஆகியோர் முக்கிய வேடங்களில் நடித்தனர்.  *சதி ஜஸ்மா ஓடன்* என்ற குஜராத்தி திரைப்படம் 1976 இல் சந்திரகாந்த் சங்கனியால் இயக்கப்பட்டது. இப்படத்தின் பாடல்களை காந்தி அசோக் எழுத, மகேஷ் நரேஷ் இசையமைத்துள்ளார். 

## மேலும் பார்க்கவும்

* சஹஸ்ரலிங்க குளம்

## மேற்கோள்கள்

பகுப்பு:அம்மன் கோயில்கள்
பகுப்பு:குசராத் வரலாறு
லோகா சிங் (நாடகம்)

**லோகா சிங்** (*Loha Singh*)(போச்புரி:  𑂪𑂷𑂯𑂰 𑂮𑂱𑂁𑂯) காஷ்யப் எழுதிய போச்புரி நாடகம் ஆகும். இந்த நாடகம் *லோஹா சிங்* என்ற ஓய்வுபெற்ற பிரித்தானியத் தரைப்படை வீரரைச் பற்றியது. இந்த நாடகம் அனைத்திந்திய வானொலி பட்னாவின் வழக்கமான வாராந்திர ஒலிபரப்பு அம்சமாக இருந்தது.

## கதாபாத்திரங்கள்

* லோகா சிங், ஓய்வு பெற்ற ராணுவ வீரர்
* காதரன் கா தாய், லோகா சிங்கின் மனைவி 

## கதை
முதல் உலகப் போரை ஆப்கானித்தானில் நடத்திய *லோகா சிங்கைச்* சுற்றியே நாடகம் நகர்கிறது. இதன் அத்தியாயங்கள் நாட்டில் நடக்கும் அக்காலச் சம்பவங்களை அடிப்படையாகக் கொண்டது.

## பிரபலம்
இந்த நாடகம் 1950களில் பட்னாவில் உள்ள அனைத்திந்திய வானொலியில் வாராந்திர ஒலிபரப்பினால் மக்கள் மத்தியில் பெரும் புகழ் பெற்றது. இதன் புகழ் காரணமாக, காஷ்யப் நாடகத்தின் இரண்டாம் பாகத்தையும் *லோஹா சிங்: முராப்பே அவுர் அன்யா கார்டுடென் என்ற* பெயரில் எழுதினார்.

## பெருமை

* 1966-ல், இந்த நாடகம் திரைப்படமாக்கப்பட்டு போச்புரி திரைப்படமான *லோகா சிங்* என வெளியிடப்பட்டது.
* லாலு பிரசாத் லோகா சிங்கின் பாணியைப் பின்பற்றி மக்கள் செல்வாக்கினைப் பெற முயன்ற போது இந்த நாடகம் இந்திய அரசியலில் முக்கியப் பங்கு வகித்தது.

## மேற்கோள்கள்


பகுப்பு:நாடகம்
ஜெய்சல்மர் நாட்டுப்புற அருங்காட்சியகம்

**ஜெய்சல்மர் நாட்டுப்புற அருங்காட்சியகம்** (*Jaisalmer Folklore Museum*) என்பது இந்திய மாநிலமான இராசத்தானில் உள்ள ஜெய்சல்மேரில் உள்ள மெஹர் பாக் தோட்டத்தில் உள்ள கார்சிசர் ஏரியின் கரையில் அமைந்துள்ள ஒரு இயற்கை வரலாற்று அருங்காட்சியகம் ஆகும். 

## விளக்கம்
ஜெய்சல்மர் நாட்டுப்புற அருங்காட்சியகம் என். கே. சர்மாவால் நிறுவப்பட்டது. நாணயங்கள், பழைய ஓவியங்கள், கலைப்பொருட்கள் மற்றும் கையெழுத்துப் பிரதிகள் போன்ற பொருட்களில் என். கே. சர்மாவுக்கு இருந்த ஆர்வத்தின் காரணமாக, நாட்டுப்புற அருங்காட்சியகத்திற்கு வரலாற்றுப் பொருட்களைப் பெரிய அளவில் சேகரிப்பது இவருக்கு எளிதாக இருந்தது. இராசத்தான் பாலைவனப் பகுதியின் வரலாறு தொடர்பான பல்வேறு இடங்களிலிருந்து பல பொருட்கள் சேகரிக்கப்பட்டன. சுற்றுலாப் பயணிகளின் வசதிக்காக, ஜெய்சால்மரின் செழுமையான பாரம்பரியத்தையும் அதன் வரலாற்றையும் காட்சிப்படுத்த, இந்த அருங்காட்சியகம் பல்வேறு பிரிவுகளாகப் பிரிக்கப்பட்டுள்ளது. இந்த அருங்காட்சியகத்தில் புகைப்படப் பிரிவு, உடைகள், புதைபடிவங்கள், குதிரைகள் மற்றும் ஒட்டகங்களின் ஆபரணங்கள், நகைகள், ஓவியங்கள் எனப் பல்வேறு பிரிவுகள் உள்ளன. இசைக்கருவிகள் மற்றும் பாரம்பரிய நடனங்களின் காணொலிகளை இந்த அருங்காட்சியகத்தில் காணலாம்.

அருங்காட்சியகத்தினை பார்வையாளர்கள் காலை 08.00 மணியிலிருந்து மாலை 06.00 மணி வரைக் காணலாம். அருங்காட்சியகத்தைப் பார்வையிட நுழைவுக் கட்டணம் உண்டு.

## மேற்கோள்கள்

## வெளி இணைப்புகள்
* 

பகுப்பு:இராசசுத்தானிலுள்ள அருங்காட்சியகங்கள்
பகுப்பு:நாட்டுப்புறவியல்
தெலங்காணா மகளிர் பல்கலைக்கழகம்

வலது|thumb|250x250px| கோடி மகளிர் கல்லூரி
**தெலங்காணா மகளிர் பல்கலைக்கழகம்** (*Osmania University College for Women*) முன்பு **உசுமானியா பல்கலைக்கழக மகளிர் கல்லூரி** என வழங்கப்பட்டது. இது இந்தியாவின் ஐதராபாத்து நகரில் உள்ள ஒரு மாநில பல்கலைக்கழகம். இது முன்னர் உசுமானியா பல்கலைக்கழகத்தின் மகளிர் கல்லூரியாக இருந்தது. இந்தியாவில் பிரித்தானியப் பாரம்பரியத்தின் ஒரு பகுதியாக இந்த கல்லூரியின் முக்கிய கட்டிடம், அழகியல், கட்டிடக்கலை மற்றும் வரலாற்று முக்கியத்துவம் வாய்ந்த ஒரு நினைவுச்சின்னமாக உள்ளது. 1803ஆம் ஆண்டில் பிரித்தானியக் குடியுரிமை பெற்ற ஜே. ஏ. கிர்க்பாட்ரிக், மதராசு பொறியியலாளர்களின் படைத்தளபதி சாமுவேல் ரஸ்ஸல் என்பவர் கொல்கத்தாவில் உள்ள ஆளுநர் மாளிகைக்குப் போட்டியாக ஒரு கட்டமைப்பை உருவாக்கினார்.

## வரலாறு
இடது|thumb|250x250px| முன்னாள் கோடி ரெசிடென்சி.
இது கல்லூரியாக 1924-ல் தொடங்கப்பட்டது. 1939-ல், கல்லூரி *கோல்டன் த்ரெஷோல்டுக்கு* மாற்றப்பட்டது. பின்னர் 1949-ல் ஜேம்சு அகில்லெசு கிர்க்பாட்ரிக் மாளிகையான *கோடி ரெசிடென்சிக்கு* சொந்தமான இதன் தற்போதைய இடத்திற்கு மாற்றப்பட்டது.

2022-ல், இக்கல்லூரியானது தெலங்காணா மகளிர் பல்கலைக்கழகமாகத் தரம் உயர்த்தப்பட்டது. இப்பல்கலைக்கழகம் மகளிருக்கானப் பொறியியல் படிப்புகளையும் வழங்கத் திட்டமிட்டுள்ளது.

## வளாகம்
இந்த வளாகம் 42 ஏக்கர் பரப்பளவில் அமைந்துள்ளது.

## கல்வி
இடது|thumb| ஐதராபாத்தில் உள்ள உஸ்மானியா பல்கலைகழகத்தின் பெண்களுக்கான பல்கலைக்கழக கல்லூரியின் XIV பட்டமளிப்பு விழாவில், துணைக் குடியரசுத் தலைவர் எம். வெங்கையா நாயுடு, மாணவர்களுக்கு தங்கப் பதக்கங்களை வழங்கினார்.
மகளிர் கல்லூரி பெண்களுக்கான பட்டதாரி மற்றும் முதுகலை படிப்புகளை வழங்குகிறது.

## பட்டமளிப்பு விழாக்கள்
கல்லூரியின் XIVவது பட்டமளிப்பு விழா 4 அக்டோபர் 2018 அன்று கல்லூரி வளாகத்தில் நடைபெற்றது. இந்தியாவின் குடியரசுத் துணைத் தலைவர் எம். வெங்கையா நாயுடு தலைமையில் நடைபெற்றது.

## மேலும் பார்க்கவும்

* இந்தியாவில் கல்வி
* இந்தியாவில் எழுத்தறிவு
* தெலங்காணாவில் உள்ள உயர்கல்வி நிறுவனங்களின் பட்டியல்

## மேற்கோள்கள்

## வெளி இணைப்புகள்

* அதிகாரப்பூர்வ தளம்

பகுப்பு:தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
இந்திய திரைப்பட ஆளுமை விருது - இந்திய சர்வதேச திரைப்பட விழா விருது

**இந்திய திரைப்பட ஆளுமைக்கான விருது - இந்திய சர்வதேச திரைப்பட விழா விருது** என்பது இந்திய சர்வதேச திரைப்பட விழாவால் நிறுவப்பட்ட தேசிய கௌரவமாகும். " இந்திய சினிமாவின் வளர்ச்சி மற்றும் மேம்பாட்டிற்கு அவர்களின் சிறந்த பங்களிப்பிற்காக விருது பெற்றவர் கௌரவிக்கப்படுகிறார். இந்த விருது முதன்முதலில் 2013 ஆம் ஆண்டு  நடைபெற்ற  நாற்பத்து நான்காவது இந்திய சர்வதேச திரைப்பட விழாவிலிருந்து கொடுக்க ஆரம்பிக்கப்பட்டது.

## ஆண்டின் இந்தியத் திரைப்பட ஆளுமை (2013 முதல் –தற்போது)
2013 ஆம் ஆண்டு முதல், இந்திய சினிமாவின் 100 ஆண்டு விழாவை முன்னிட்டு, "ஆண்டின் சிறந்த இந்திய திரைப்பட ஆளுமை" விருது நிறுவப்பட்டு கொடுக்க ஆரம்பிக்கப்பட்டது. இந்தியத் திரைப்படத் துறையில் சிறந்த பங்களிப்பை வழங்கிய இந்தியத் திரைப்பட ஆளுமைக்கு ஆண்டுதோறும் விருது வழங்கப்படுகிறது. இந்த விருது ஒரு வெள்ளி மயில் பதக்கம், சான்றிதழ் மற்றும் ₹ 10,00,000 ரொக்கப் பரிசு ஆகியவற்றைக் கொண்டுள்ளது.

### இந்திய சர்வதேச திரைப்பட விழா விருது பொன்விழா ஆண்டின் ஐகான் விருது
**இந்திய சர்வதேச திரைப்பட விழா விருது குழுவின் பொன்விழா ஆண்டை** முன்னிட்டு,இந்தியாவின் மூத்த நடிகர் ரஜினிகாந்துக்கு 2019 ஆம் ஆண்டிற்கான பொன்விழா ஆண்டின் ஐகான் விருது வழங்கப்பட்டது 

## மேற்கோள்கள்

பகுப்பு:இந்தியத் திரைப்பட விருதுகள்
சுபி சுரேஷ்

**சுபி சுரேஷ்** (*Subi Suresh*, 1981/1982 - 22 பெப்ரவரி 2023) என்பவர் ஒரு இந்திய மலையாள நடிகை, தொலைக்காட்சி தொகுப்பாளர், நகைச்சுவை நடிகை, மேடை நிகழ்ச்சி கலைஞர் ஆவார். இவர் குறிப்பாக *தஸ்கரா லஹலா* (2010), *கிரஹநாதன்* (2012), *டிராமா*  (2018) போன்ற பிரபலமான மலையாளத் திரைப்படங்களில் நடித்ததற்காக  அறியப்படுகிறார். இவரது நகைச்சுவைக் குரலுக்காக பரவலாக அறியப்பட்டார். சுபி தொழில்முறை நகைச்சுவை நடிகையாகவும், தொலைக்காட்சி தொகுப்பாளராகவும் பணியாற்றினார். மேலும் *சினிமாலா* போன்ற தொலைக்காட்சி நிகழ்ச்சிகளில் தோன்றினார்.

## ஆரம்ப கால வாழ்க்கை
சுபி எர்ணாகுளம் மாவட்டத்தில் உள்ள திருப்பூணித்துறையில் பிறந்தார். இவர் கேரளத்தின் கொச்சியைச் சேர்ந்த ஒரு இந்து குடும்பத்தைச் சேர்ந்தவர். இவரது பெற்றோர் சுரேஷ் மற்றும் அம்பிகா ஆவர். திருப்பூந்துறை அரசுப் பள்ளியில் பள்ளிப் படிப்பை முடித்த இவர், எர்ணாகுளத்தில் உள்ள புனித தெரசா கல்லூரியில் கல்லூரிப் படிப்பை படித்தார்.

## தொழில்
சுபி பெரும்பாலும் தனது நகைச்சுவை நிகழ்ச்சிகளுக்காக மலையாள பார்வையாளர்களிடையே அறியப்பட்டவர். இவர் 1993 ஆகத்தில் ஏசியாநெட்டின் திரைப்பட செய்தி நிகழ்சியான *சினிமாலா* என்ற நிகழ்சியில் தொகுப்பாளராக தனது தொழில் வாழ்க்கையைத் தொடங்கினார். 2001 ஆம் ஆண்டு நிசார் இயக்கிய *அபரணர் நகரத்தில்* என்ற படத்தின் மூலம் மலையாளத் திரையுலகில் நுழைந்தார். சுபி தொடர்ந்து *எல்சம்மா என்ன ஆங்குட்டி*, *பஞ்சவர்ண தத்தா*, *ஹேப்பி ஹஸ்பண்ட்ஸ்*, *டிராமா* உள்ளிட்ட இருபதுக்கும் மேற்பட்ட படங்களில் நடித்தார்.

சுபி பின்னர் *தக்சரா லஹலா* (2010) , *குட்டிப்பட்டாளம் ஆகிய* தொலைக்காட்சி தொடர்களிலும் அதே போல் *கிருஹநாதன்* (2012) என்ற திரைப்படத்திலும் தோன்றினார். இவர் பல்வேறு மலையாள தொலைக்காட்சி நிகழ்ச்சிகளில் தொகுப்பாளராகவும் நகைச்சுவை நடிகையாகவும் பங்கேற்றார். இவர் கொச்சி கலாபவன் குழுவில் உறுப்பினராக இருந்தார். மேலும் பல குரல் நிகழ்ச்சியில் பெண்கள் பங்கேற்பது அசாதாரணமாக இருந்த நேரத்தில் பிரபலமான நகைச்சுவை நிகழ்ச்சிகளின் முகமாக விளங்கினார்.

## இறப்பு
22 பெப்ரவரி 2023 அன்று, கல்லீரல் நோயால் கொச்சியில் உள்ள ராஜகிரி மருத்துவமனையில் சிகிச்சை பெற்றுவந்த நிலையில் தன் 41வது வயதில் சுபி இறந்தார்.

## குறிப்புகள்

பகுப்பு:எர்ணாகுளம் மாவட்ட மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:2023 இறப்புகள்
பகுப்பு:1980கள் பிறப்புகள்
ஜான்சி ஜேம்சு

**ஜான்சி ஜேம்சு** (*Jancy James*) இந்தியாவின் கேரள மாநிலத்தில் காசர்கோடு அருகே அமைந்துள்ள கேரள மத்திய பல்கலைக்கழகத்தின் முதல் துணைவேந்தர் ஆவார். இவர் வைக்கத்தில் பிறந்தார். இவர் மத்திய அரசுப்பணியாளர் தேர்வாணையத்தின் பணிநாடுநர் தேர்வுக்குழு உறுப்பினராகவும் இருந்தார்.

முன்னதாக கேரளாவில் உள்ள மகாத்மா காந்தி பல்கலைக்கழகத்தின் துணைவேந்தராகவும் ஜான்சி பணியாற்றியுள்ளார். மகாத்மா காந்தி பல்கலைக்கழகத்திற்கு நியமிக்கப்பட்ட போது கேரளாவில் உள்ள பல்கலைக்கழகத்தின் துணைவேந்தரான முதல் பெண்மணியும் இவரே ஆவார். இவர் எர்ணாகுளத்தில் உள்ள புனித தெரசா கல்லூரியில் கல்வி பயின்றுள்ளார்.

ஜான்சி ஜேம்சு, ஐக்கிய இராச்சியத்தில் உள்ள வார்விக் பல்கலைக்கழகத்தில் பொதுநலவாய ஆய்வு உதவித்தொகையின் முனைவர் பட்டத்திற்குப் பிந்தைய ஆய்வினையும், கனடாவின் தொராண்டோ பல்கலைக்கழகத்தில், ஆசிரிய ஆராய்ச்சி உறுப்பினராகவும் ஆய்வுகளை மேற்கொண்டுள்ளார். இவர் கேரள மாநில சாகித்ய அகாதமியின் உறுப்பினராகவும் பணியாற்றியுள்ளார்.

## மேற்கோள்கள்

## வெளி இணைப்புகள்

* கேரள மத்திய பல்கலைக்கழகத்தின் அதிகாரப்பூர்வ இணையதளம்

பகுப்பு:காசர்கோடு மாவட்ட மக்கள்
பகுப்பு:வாழும் மக்கள்
கிருஷ்ண மேனன் நினைவு அரசு மகளிர் கல்லூரி

**கிருஷ்ண மேனன் நினைவு அரசு மகளிர் கல்லூரி** (*Krishna Menon Memorial Government Women's College*) என்பது இந்தியாவின் கேரள மாநிலம் கண்ணூரில் உள்ள மகளிர் கல்வி நிறுவனம் ஆகும்.

## வரலாறு
கிருஷ்ண மேனன் நினைவு அரசு மகளிர் கல்லூரி 1975ஆம் ஆண்டில், கண்ணூரில் நிறுவப்பட்டது. 1975ஆம் ஆண்டு ஆகத்து 16ஆம் நாள், கிருஷ்ண மேனன் நினைவு அரசு மகளிர் கல்லூரி, கோழிக்கோடு பல்கலைக்கழகத்துடன் இணைக்கப்பட்ட ஒரு நிறுவனமாகத் தொடங்கப்பட்டது. பின்னர், பள்ளிக்குன்னுவில் உள்ள சிறை வளாகத்திற்கு அருகில், இந்த நிறுவனத்திற்கு 15 ஏக்கர் நிலம் கேரள அரசால் வழங்கப்பட்டது. 1980ஆம் ஆண்டில், கல்லூரி விகாசன சமிதியின் இடைவிடாத முயற்சியாலும், அர்ப்பணிப்பாலும் கல்லூரி பட்டக் கல்லூரியாகத் தரம் உயர்த்தப்பட்டது. செப்டம்பர் 14, 1980 அன்று இரண்டு பட்டப் படிப்புகள் அன்றைய மாநிலக் கல்வி அமைச்சர் பேபி ஜானால் துவக்கிவைக்கப்பட்டது. 1982-83 கல்வியாண்டில் கல்லூரி தற்காலிகமாக பய்யம்பலத்திலிருந்து தற்போதுள்ள பிரத்தியேக வளாகத்தில் செயல்படத் துவங்கியது. 

## படிப்புகள் வழங்கப்படும்
பட்டதாரி திட்டங்களின் கீழ்:  

* நவீன இந்தியாவில் தேசிய மறுகட்டமைப்பு மற்றும் அரசியல் அறிவியலுடன் இளங்கலைப் பொருளாதாரம்
* இளங்கலைப் பொருளாதாரம் கணித பொருளாதாரம் மற்றும் பொருளாதார பகுப்பாய்விற்கான கணிதம்
* பிரிட்டனின் பத்திரிகை மற்றும் கலாச்சார வரலாற்றுடன் இளங்கலை ஆங்கிலம்
* அரசியல் அறிவியல் மற்றும் பொதுப் பொருளாதாரத்துடன் இளங்கலை வரலாறு
* சமசுகிருதத்துடன் இளங்கலை மலையாளம்
* இளம் அறிவியல்-கணிதம் மற்றும் இயற்பியலுடன் வேதியியல்
* இளம் அறிவியல்-இயற்பியல் மற்றும் கணினி அறிவியலுடன் கணிதம்
* இளம் அறிவியல்-கணிதம் மற்றும் கணினி அறிவியலுடன் இயற்பியல்

முதுகலை திட்டங்கள்:

* முதுநிலை ஆங்கிலம்
* முதுநிலை வளர்ச்சி பொருளாதாரம்

## இணைப்பு
கண்ணூர் கிருஷ்ண மேனன் நினைவு அரசு மகளிர் கல்லூரி, கண்ணூர் பல்கலைக்கழகத்துடன் இணைக்கப்பட்டுள்ளது.

*

## மேற்கோள்கள்

பகுப்பு:கேரளத்திலுள்ள மகளிர் பல்கலைக்கழகங்களும் கல்லூரிகளும்
பகுப்பு:கண்ணூர் மாவட்டம்
பெரணி

**பெரணி** (*Pteris vittata*) என்பது ஸ்டெரிடேசியின் ஸ்டெரிடோய்டே துணைக் குடும்பத்தில் உள்ள ஒரு பன்னம் இனத் தாவரம்.  இது ஆசியா, தெற்கு ஐரோப்பா, வெப்பமண்டல ஆப்பிரிக்கா, ஆத்திரேலியா ஆகிய நாடுகளை பூர்வீகமாக கொண்டது.  இந்த வகை ரகம் சீனாவில் பெஹ்ர் ஓஸ்பெக் என்பவரால் சேகரிக்கப்பட்டது.

## பயன்கள்
பெரணி காடுகளில் எளிதில் வளரும் என்றாலும்,  சில நேரங்களில் இது பயிரிடப்படுகிறது.  பெரணி அதன் கவர்ச்சிகரமான தோற்றத்திற்காக தோட்டங்களில் வளர்க்கப்படுகிறது.  அல்லது மாசுக்கட்டுப்பாட்டு திட்டங்களில் பயன்படுத்தப்படுகிறது.

## குறிப்புகள்

பகுப்பு:சீனத் தாவரங்கள்
பகுப்பு:தமிழ்நாட்டின் தாவரங்கள்
சோபா நாராயண்

**சோபா நாராயண்** (*Shoba Narayan*) என்பவர் இந்திய எழுத்தாளர், பத்திரிகையாளர் மற்றும் கட்டுரையாளர் ஆவார். இவர் *மான்சூன் டைரி: எ மெமோயர் வித் ரெசிப்ஸ்* (2003) எனும் விருது பெற்ற நூலை எழுதியுள்ளார். இவர் நான்கு புத்தகங்களை எழுதியவர் ஆவார்.

## வாழ்க்கை
சோபா சென்னை, பெண்கள் கிறித்தவக் கல்லூரியில் உளவியலில் இளங்கலைப் பட்டம் பெற்றார். இவர் மவுண்ட் ஹோலியோக் கல்லூரியில் வெளிநாட்டு மாணவராக நுண்கலைகளைப் பயின்றார். கொலம்பியா பல்கலைக்கழக பட்டதாரி பள்ளியில் இதழியலில் முதுகலைப் பட்டம் பெற்றார்.

இதுவரை சோபா நான்கு புத்தகங்களை வெளியிட்டுள்ளார். *[https://web.archive.org/web/20180427080415/https://www.hindustantimes.com/columns/shoba-narayan ஹிந்துஸ்தான் டைம்ஸ் ப்ரஞ்ச்]* இதழின் வழக்கமான பத்தியில் இவர் தொடர்ச்சியாக எழுதிவருகிறார். இவர் இதற்கு முன்பு இந்திய நிதி நாளிதழான *[[மின்ட்]]* மற்றும் அபுதாபி நாளிதழான *தி நேஷனல்* ஆகியவற்றில் பங்களித்துள்ளார்.

## பனுவல்கள்

* *The Milk Lady of Bangalore: an unexpected adventure:* *பெங்களூர் பால்கார பெண்: ஒரு எதிர்பாராத சாகசம்* 
* *Katha: Tell a Story; Sell a Dream (the Art of Corporate Storytelling)-கதா: ஒரு கதை சொல்லுங்கள்; ஒரு கனவை விற்கவும் (கார்ப்பரேட் கதை சொல்லும் கலை)* 
* *Monsoon Diary: a memoir with recipes-பருவகால நாட்குறிப்பு:* *சமையல் குறிப்புகள்* 
* *Return to India: an immigrant memoir-இந்தியாவுக்குத் திரும்பு: புலம்பெயர்ந்தோர் நினைவுக் குறிப்பு*

## விருதுகள்
2001ஆம் ஆண்டில் சிறப்புமிக்க எழுத்துக்கான எம். கே. எப். பிசர் விருது  சோபாவிற்கு வழங்கப்பட்டது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* நேர்காணல்

பகுப்பு:இந்தியப் பெண் ஊடகவியலாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா

**சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா** (முன்னர் **இந்திய சர்வதேச திரைப்பட விழா வாழ்நாள் சாதனையாளர் விருது** ) என்பது இந்திய சர்வதேச திரைப்பட விழாவால் நிறுவப்பட்ட ஒரு சர்வதேச கௌரவமாகும். உலக சினிமாவின் வளர்ச்சி மற்றும் மேம்பாட்டிற்கு தங்கள் திரைப்பட கலையின் மூலம்  அவர்களின் சிறந்த பங்களிப்பிற்காக இவ்விருது அளிக்கப்படுகிறது. .

## பின்னணி
இந்த விருது முதன்முதலில் 1999 ஆம் ஆண்டு முப்பதாவது இந்திய சர்வதேச திரைப்பட விழாவில் இருந்து வாழ்நாள் சாதனையாளர் விருது தொடங்கப்பட்டு அளிக்கப்பட்டு வருகிறது. 2021 ஆம் ஆண்டு 52 வது பதிப்பின் போது, சத்யஜித் ரேயின் பிறந்த நூற்றாண்டு விழாவையொட்டி, திரைப்பட விழாக்களின் இயக்குனரகம், அவரின் பாரம்பரியத்தை அங்கீகரிக்கும் வகையில், "இந்திய சர்வதேச திரைப்பட விழா- வாழ்நாள் சாதனையாளர் விருது" "இந்திய சர்வதேச திரைப்பட விழா- சத்யஜித் ரே வாழ்நாள் சாதனையாளர் விருது" என மறுபெயரிடப்பட்டது. ".

## விருது  பெற்றவர்கள்

### சத்யஜித் ரே வாழ்நாள் சாதனையாளர் விருது (2021 முதல்  – தற்போது)

### '''இந்திய சர்வதேச திரைப்பட விழா வாழ்நாள் சாதனையாளர் விருது''' (1999–2020)

## மேற்கோள்கள்

பகுப்பு:இந்தியத் திரைப்பட விருதுகள்
பகுப்பு:இந்தியாவில் திரைப்பட விழாக்கள்
புனித தெரசா கல்லூரி

**புனித தெரசா கல்லூரி** (*St. Teresa's College*) என்பது இந்தியா, கேரளா, கொச்சியில் அமைந்துள்ள ஒரு தன்னாட்சி பெற்ற பெண்கள் கல்லூரி ஆகும். இது வெராபோலி பேராயர் மறைமாவட்ட ஆதரவின் கீழ் உருவாக்கப்பட்டது.

## வரலாறு
இக்கல்லூரியானது 1925ஆம் ஆண்டு சூன் 15ஆம் தேதி, தூய தெரசாவின் கார்மேல் சகோதரிகளின் சபையால், பழைய கொச்சி மாநிலத்தின் முதல் மகளிர் கல்லூரியாக நிறுவப்பட்டது.

## கல்வி திட்டங்கள்
புனித தெரசா, மகாத்மா காந்தி பல்கலைக்கழகத்துடன் இணைவு பெற்ற கலை மற்றும் அறிவியலில் இளங்கலை மற்றும் முதுகலை திட்டங்களை வழங்குகிறது. இக்கல்லூரியானது தேசிய மதிப்பீடு மற்றும் தரச்சான்று அவை  ஏ++  (தரப்புள்ளி 3.57/4) என அங்கீகாரம் பெற்றுள்ளது.

## துறைகள்
* தாவரவியல்
* வேதியியல்
* விலங்கியல்
* இயற்பியல்
* வர்த்தகம்
* கணினி பயன்பாடுகள்
* தொடர்பு ஆங்கிலம்
* பொருளாதாரம்
* ஆங்கிலம்
* பிரெஞ்சு
* வரலாறு
* மனை அறிவியல்
* உளவியல்
* மேலாண்மை ஆய்வுகள்
* ஆடை வடிவமைப்பு
* மொழி
* கணிதம் மற்றும் புள்ளியியல்
* உடற்கல்வி
* சமூகவியல்
* ஆடை மற்றும் வடிவமைப்பு
* பெண்கள் படிப்பு மையம்
* பரதநாட்டியம்

## குறிப்பிடத்தக்க முன்னாள் மாணவர்கள்

* கே. ஆர். கௌரி அம்மா, கேரள அரசின் முன்னாள் அமைச்சர்
* லீலா தாமோதர மேனன், மாநிலங்களவை முன்னாள் உறுப்பினர்
* மறைந்த மெர்சி ரவி, கேரள சட்டப் பேரவையின் முன்னாள் உறுப்பினர்
* மறைந்த பேராசிரியர் மெர்சி வில்லியம்ஸ், கொச்சின் முன்னாள் மாநகரத்தந்தை
* ஜான்சி ஜேம்சு, துணைவேந்தர், கேரள மத்திய பல்கலைக்கழகம்
* விசயலட்சுமி, கவிஞர்
* டெஸ்ஸா ஜோசப், நடிகை
* அக்கம்மா செரியன், சுதந்திரப் போராளி
* அசின் தோட்டும்கள், நடிகை
* ரஞ்சினி ஹரிதாஸ், தொலைக்காட்சி தொகுப்பாளர், நடிகை
* அமலா பால், நடிகை
* சம்விருதா சுனில், நடிகை
* பூர்ணிமா இந்திரஜித், நடிகை, தொகுப்பாளர், வடிவமைப்பாளர், தொழிலதிபர்
* மீரா நந்தன், நடிகை, வானொலி ஜாக்கி
* திவ்யா உன்னி, நடிகை
* லிஸ்ஸி, நடிகை, தொழிலதிபர்
* சுஜாதா மோகன், பின்னணிப் பாடகி
* இராதிகா திலக், பின்னணிப் பாடகி
* எலிசபெத் சூசன் கோசி, துப்பாக்கி சுடும் வீரர்
* ரே. ஜோ. ரேணு, நடிகை
* உன்னி மேரி, நடிகை
* இராணி சந்திரா, நடிகை
* தன்யா மேரி வர்கீஸ், நடிகை, நடனக் கலைஞர்
* அபர்ணா நாயர், நடிகை
* அன்னை கத்தரினா வளையல், பின்னணிப் பாடகி
* இராசலட்சுமி, பின்னணிப் பாடகி
* நமீதா பிரமோத், நடிகை
* பிரயாகா மார்ட்டின், நடிகை
* சௌமியா ராமகிருஷ்ணன், பின்னணிப் பாடகி
* அசுவதி மேனன், நடிகை
* ரெபேக்கா சந்தோஷ், நடிகை
* சனுஷா சந்தோஷ், நடிகை
* அன்னா பென், நடிகை
* நடிகை ரம்யா நம்பீசன்
* பாமா, நடிகை
* மிருதுளா முரளி, தொகுப்பாளர், நடிகை

## மேற்கோள்கள்


## வெளி இணைப்புகள்

பகுப்பு:கேரள கலை மற்றும் அறிவியல் கல்லூரிகள்
பகுப்பு:கேரளத்திலுள்ள மகளிர் பல்கலைக்கழகங்களும் கல்லூரிகளும்
பகுப்பு:எர்ணாகுளம் மாவட்டம்
ஷீர்மல்

**ஷீர்மல்** (பாரசீக/உருது: شیرمال, இந்தி: शीरमल), ஷீர்மால் அல்லது ஷிர்மல் என்றும் உச்சரிக்கப்படுவது, ஈரானிலும் இந்தியத் துணைக்கண்டத்திலும் உண்ணப்படும் குங்குமப்பூச் சுவையினைக் கொண்ட பாரம்பரிய ரொட்டி ஆகும். ஷீர்மல் என்ற சொல் ஷீர் மற்றும் மாலீதன் என்ற பாரசீகச் சொற்களிலிருந்து பெறப்பட்டதாகும். ஷீர் (شیر) என்ற பாரசீகச் சொல்லுக்கு பால் என்பதும் மாலீதன் (مالیدن) என்ற சொல்லுக்குத் தேய்த்தல் என்பதும் பொருள். நேரடி மொழிபெயர்ப்பில் ஷீர்மல் என்றால் தேய்க்கப்பட்ட பால் என்பதாகும். பாரசீகத்தில் தோன்றிய இந்த உணவு இடைக்காலத்தில் முகலாயர்களால் வட இந்தியாவில் அறிமுகம் செய்யப்பட்டது. லக்னோ, ஹைதராபாத் மற்றும் ஓளரங்காபாத்தின் அருஞ்சுவை உணவுப்பொருளானது. அவதி சமையலில் ஒரு பகுதியான இது பழைய போபாலிலும் பாகிஸ்தானிலும் விரும்பப்படும் உணவாகும்.

## தயாரிப்பு

ஷீர்மல் என்பது ஈஸ்ட் சேர்த்துப் புளித்த மைதாவில் தந்தூரிலோ அடுப்பிலோ செய்யப்படுகிற சற்றே இனிப்பான நான் (ரொட்டி) ஆகும். பாரம்பரியமாக ரொட்டியைப் போல் செய்யப்பட்டுவந்த ஷீர்மல், தற்காலத்தில் நானைப் போலத் தயாரிக்கப்படுகிறது. நானைச் செய்யப் பயன்படுத்தப்படும் வெதுவெதுப்பான நீருக்கு மாற்றாக குங்குமப்பூவும் ஏலக்காயும் சேர்க்கப்பட்டு சர்க்கரையால் இனிப்பூட்டப்பட்ட வெதுவெதுப்பான பால் பயன்படுத்தப்படுகிறது. செய்துமுடிக்கப்பட்ட ஷீர்ம்ல், டேனிய மாப்பண்டத்தை ஒத்துள்ளது.

ஷீர்மல் தயாரிப்பதில் ஈரானில், மண்டலங்களுக்கிடையே சிறிய வேறுபாடுகள் உள்ளன. சில நேரங்களில் இது மண்டலங்களுக்கிடையே பயணம் செய்கையில் ஒரு நினைவுப் பொருளாகவும் விற்பனை செய்யப்படுகிறது.

இந்தியாவில் குறிப்பாக லக்னோ நகரில், சில வேளைகளில் கபாப்கள், டிக்கா அல்லது நிஹாரியுடன் ஷீர்மல் பரிமாறப்படுகிறது.

## மேற்கோள்கள்

பகுப்பு:வட இந்திய உணவு வகைகள்
பகுப்பு:உரொட்டிகள்
2020கள்

**2020கள்** என்றழைக்கப்படும் பத்தாண்டு காலப்பகுதி 2020ஆம் ஆண்டு ஆரம்பித்து 2029-இல் முடிவடையும்.

## அரசியலும் போர்களும்

### பன்னாட்டுப் போர்கள்

* 2022 உக்ரைன் மீதான உருசியாவின் படையெடுப்பு – 24 பிப்ரவரி 2022 முதல் இன்று வரை

### உள்நாட்டுப் போர்கள்

* மெக்சிக்கோவில் போதைப் பொருளுக்கெதிரான போர் (2006 – இன்று வரை)
* 2021-2023 மியான்மர் உள்நாட்டுப் போர் (2021 – இன்று வரை)
* சோமாலியாப் போர் (2009 – இன்று வரை)
* திக்ரே போர் (2020 – 2022)

### போராட்டங்கள்

* இந்திய விவசாயிகள் போராட்டம் (2020 – 2021)
* 2022 இலங்கைப் போராட்டங்கள் (15 மார்ச் 2022 – 14 நவம்பர் 2022)

### தீவிரவாதத் தாக்குதல்கள்
* 2021 காபூல் வானூர்தி நிலையத் தாக்குதல் (26 ஆகஸ்ட் 2021)

## உடல்நலம்

### தொற்றுநோய்கள்

* 2022–2023 குரங்கம்மை பரவல் (6 மே 2022 – தற்போது)

### பெருந்தொற்று

* கோவிட்-19 பெருந்தொற்று (2019 – தற்போது)
* எயிட்சு (1981 – தற்போது)

## மேற்கோள்கள்

*
பகுப்பு:21-ஆம் நூற்றாண்டு
சிறந்த நடிகர் விருது (ஆண்) - இந்திய சர்வதேச திரைப்பட விழா

**சிறந்த நடிகருக்கான (ஆண்) இந்திய சர்வதேச திரைப்பட விழா விருது** (அதிகாரப்பூர்வமாக **சிறந்த நடிகருக்கான வெள்ளி மயில் (ஆண்) விருது** ) என்பது 2010 ஆம் ஆண்டு முதல் இந்திய சர்வதேச திரைப்பட விழாவில் உலக சினிமாவில் முன்னணி பாத்திரத்தில் சிறந்த நடிப்பிற்காக ஆண் நடிகருக்கு  ஆண்டுதோறும் வழங்கப்படும் ஒரு கௌரவமாகும். முன்னதாக ஏழாவது இந்திய சர்வதேச திரைப்பட விழா மற்றும் பதினொன்றாவது இந்திய சர்வதேச திரைப்பட விழா க்களில் இரண்டு இந்திய நடிகர்களுக்கு இவ்விருது வழங்கப்பட்டுள்ளது.

## விருது பெற்றவர்களின் பட்டியல்

## மேற்கோள்கள்

பகுப்பு:இந்தியத் திரைப்பட விருதுகள்
பகுப்பு:இந்தியாவில் திரைப்பட விழாக்கள்
கோலிச்சினா மாமிசம்

**கோலிச்சினா மாமிசம்** (*Golichina Mamsam*) என்பது இந்தியாவின் தெலங்காணாவின் பிரபலமான இறைச்சி உணவாகும். *கோலிச்சினா* என்றால் தெலுங்கில் பொரியல் என்று பொருள். இது உள்ளூர் மசாலாப் பொருட்களால் தயாரிக்கப்படுகிறது. தெலங்காணாவின் உணவுகள் காரமானவை. பெரும்பாலும் புளி, எள் மற்றும் சிவப்பு மிளகாய்த் தூள் போன்ற பொருட்களைப் பயன்படுத்தித் தயாரிக்கப்படும் எளிமையான மட்டன் உணவாகும். இது சோறு அல்லது பராத்தாவுடன் சாப்பிட்ட நன்றாக இருக்கும்.

## மேற்கோள்கள்

பகுப்பு:இந்திய இறைச்சி உணவுகள்
சிறந்த திரைப்பட விருது - இந்திய சர்வதேச திரைப்பட விழா

**இந்திய சர்வதேச திரைப்பட விழா - சிறந்த திரைப்பட விருது** ( **சிறந்த திரைப்படத்திற்கான தங்க மயில்** என அதிகாரப்பூர்வமாக அறியப்படுகிறது)என்பது இந்தியாவின் தகவல் மற்றும் ஒலிபரப்பு அமைச்சகத்தால் அமைக்கப்பட்ட திரைப்பட அமைப்பான திரைப்பட விழாக்களின் இயக்குநரகத்தால் ஆண்டுதோறும் வழங்கப்படும் இந்திய சர்வதேச திரைப்பட விழாவின் **உயர்ந்த பரிசாகும்** . . திரைப்படங்களுக்காக வழங்கப்பட்டு வரும் பல விருதுகளில் இது முக்கியமான  ஒன்றாகும், மேலும் இந்தியாவின் தேசிய பறவையான மயிலின் பிரதிநிதித்துவமான *தங்க மயிலுடன்* ' வசுதைவ குடும்பகம் ' (உலகம் முழுவதுமே ஒரு குடும்பம்) என்ற திருவிழாவின் நிரந்தர முழக்கத்துடன் இவ்விருது வழங்கப்பட்டு வருகிறது.   உலகம் முழுவதும் அந்த வருடத்தில் தயாரிக்கப்பட்ட படங்களில் இருந்து சிறந்த திரைப்படத்தை தேர்வு செய்து  இந்த விருது அறிவிக்கப்படுகிறது. இந்த விருது 1965 இல் நடைபெற்ற மூன்றாவது இந்திய சர்வதேச திரைப்பட விழா பதிப்பிலிருந்து  நிறுவப்பட்டு வழங்கப்பட்டு வருகிறது.

## திரைப்பட விருதுகள்

### '''தங்க மயில்''' விருது வென்றவர்கள் (சிறந்த திரைப்படம்)
இந்த **தங்க மயில்** விருது ₹40 லட்சம் (US$52,400) ரொக்கப் பரிசைக் கொண்டுள்ளது. தேர்வு செய்யப்பட்ட திரைப்படத்தின் இயக்குநருக்கும்  தயாரிப்பாளருக்கும் அந்த தொகை சமமாகப் பகிர்ந்து அளிக்கப்படும்.  ரொக்கப் பரிசுடன் 'தங்க மயில்' விருது  மற்றும் சான்றிதழும் இயக்குனருக்கு வழங்கப்படும். தயாரிப்பாளருக்கு பணத்துடன் கூடுதலாக சான்றிதழ் வழங்கப்படும்.

### வெள்ளி மயில் விருது வென்றவர்கள் (சிறந்த திரைப்படம் - நிறுத்தப்பட்டது)

## குறும்பட விருதுகள்

### '''தங்க மயில்''' விருது வென்றவர்கள் (சிறந்த குறும்படம் - நிறுத்தப்பட்டது)

### 42வது இந்திய சர்வதேச திரைப்பட விழாவில் குறும்படங்களுக்கான சிறப்பு விருதுகள்

* கே.ஆர்.மனோஜ் எழுதிய “எ பெஸ்டரிங் ஜர்னி”க்காக **வசுதா விருது**
* தங்க விளக்கு மரத்தின் இரண்டாவது பரிசு: ஸ்மிதா பிடே எழுதிய "மற்றொரு கிரகம்"
* வெள்ளி விளக்கு ட்ரீ விருது: “கிரேஸி பீட்ஸ் ஸ்ட்ராங் எவ்ரி டைம்” மூலம் மூல் மான்சன்
* சர்வதேச நடுவர் பரிசு: ஆஷிஷ் பாண்டே எழுதிய “குலே தர்வாஸ்”
* சிறப்பு நடுவர் பரிசு: அசோக் ரானேவின் "அந்தோனி கோன்சோல்வ்ஸ்"

## மேற்கோள்கள்

பகுப்பு:இந்தியத் திரைப்பட விருதுகள்
பகுப்பு:இந்தியாவில் திரைப்பட விழாக்கள்
தாவூத் நபி

**தாவூத்** (       ), இஸ்லாத்தில் இறைத்தூதர் மற்றும் ரசூல் ஆகவும் கருதப்படுகிறார், மேலும் ஒன்றிணைந்த இஸ்ரயேலின் அரசராக கருதப்படுகிறார்.  மேலும் கூடுதலாக, தாவூத்தின் மூலம் இறைவன் ஒரு வேதத்தை இறக்கியதாக திருக்குர்ஆன் கூறுகிறது அந்த வேதத்தின் பெயர் *சபூர்* (திருப்பாடல்கள்) என்று அழைக்கப்படுகிறது, முஸ்லிம்கள் மிகவும் அதிகக்கூடிய நபிமார்களின் ஒருவர்.  இஸ்லாத்தில் மிகவும் முக்கியமான நபர்களில் தாவூத்தும் ஒருவர் ஆவார்.  திருக்குர்ஆனில் 16 முறை தாவூத் நபியின் பெயரை குறிப்பிடுகிறது, முஹம்மதுவிற்கு முந்தைய நபிகளின் சங்கிலியில் ஒருவராக உள்ளார்.  பிற்கால இஸ்லாமிய மரபினர்களால்,  தொழுகை மற்றும் விரதம்  கடுமையாகப் பாராட்டப்படுகிறார். இவர் முன்மாதிரியான நியாயமான ஆட்சியாளராகவும் பூமியில் கடவுளின் அதிகாரத்தின் அடையாளமாகவும் காட்டப்படுகிறார், அதே நேரத்தில் ஒரு அரசராகவும் நபியாகவும் இருந்தார்.

இஸ்லாமிய ஜெருசலேமின் மத கட்டிடக்கலைக்கு டேவிட் மிகவும் முக்கியமானவர்.  

விவிலியத்திலும் மற்றும் எபிரேய விவிலியத்திலும் தாவீது என்று அறியப்படுகிறார், இரண்டாவது ஒன்றிணைந்த இஸ்ரயேலின் அரசராக (-970 பொ. ஊ. மு) இந்த ஆட்சி காலத்தில் இருந்தார்.

## முக்கியத்துவம்
மன்னர் பதவி பெற்ற சில நபிமார்களில் தாவூத்தும் ஒருவர். மற்ற நபிமார்களை பொறுத்தவரை அரசர்களின் ஆலோசராகவே இருப்பர், ஆனால் தாவூத் அந்த நேரத்தில் அரசராக இருந்தார். நபித்துவம் மற்றும் தலைத்தன்மை இரண்டிலும் இவரது இடம் அனைத்து முஸ்லிம்களிடம் உயர்ந்த நிலையில் மதிக்கப்படுகிறார். இவரது நபித்துவம் பெற்ற  மகன் சுலைமான், இசுரேல் நிலத்தை நியாயமாக ஆட்சி செய்த மக்களின் அடையாளமாக இருக்கிறது.

இவர் உயர்யர் நிலையில் உள்ள நபிமார்களில் ஒருவர் என்பதற்கு திருக்குர்ஆனில் இறைவன் அடிக்கடி தாவூத்தை குறிப்பிடுவதில் இருந்து தெரிகிறது இவர் எவ்வளவு முக்கியமானவர் என்பதை வலியுறுத்துவதற்காக இறைவன் மற்ற நபிமார்களுடன் அடிக்கடி குறிப்பிடப்படுகிறார்.    

திருக்குர்ஆனிலிருந்து உதாரணங்கள் சில:      

## மேற்கோள்கள்

பகுப்பு:நபிமார்கள்


பகுப்பு:நபிமார்கள்பகுப்பு:இசுலாம்பகுப்பு:இசுலாமிய இறைத்தூதர்கள்
சிறந்த இயக்குநர் விருது - இந்தியப் பன்னாட்டுத் திரைப்பட விழா

**சிறந்த இயக்குனருக்கான இந்திய சர்வதேச திரைப்பட விழா விருது** (அதிகாரப்பூர்வமாக **சிறந்த இயக்குனருக்கான வெள்ளி மயில்** **விருது** என்று அழைக்கப்படுகிறது) என்பது உலக சினிமாவின் சிறந்த திரைப்பட இயக்கத்திற்காக நாற்பதாவது இந்திய சர்வதேச திரைப்பட விழா முதல் ஆண்டுதோறும் வழங்கப்படும் ஒரு விருதாகும். முன்னதாக  2000 வது ஆண்டில் நடைபெற்ற " [முப்பத்தொன்றாவது இந்திய சர்வதேச திரைப்பட விழா" முதல் "  2008 ம் ஆண்டு நடைபெற்ற [[முப்பத்தொண்பதாவது இந்திய சர்வதேச திரைப்பட விழா|முப்பத்தொண்பதாவது இந்திய சர்வதேச திரைப்பட விழா" வரை "'மிகவும் நம்பிக்கைக்குரிய ஆசிய இயக்குனருக்கான வெள்ளி மயில்'" என்ற பெயரில் இவ்விருதுகள் வழங்கப்பட்டது 

== வெள்ளி மயில் விருது பெற்றவர்கள் ==

=== IFFI சிறந்த இயக்குநர் விருது (2009 ம் ஆண்டு முதல் –தற்போது) ===


=== மிகவும் நம்பிக்கைக்குரிய ஆசிய இயக்குனருக்கான வெள்ளி மயில் விருது பெற்றவர்கள்  (2000–2008) ===


== மேற்கோள்கள் ==


[பகுப்பு:இந்தியத் திரைப்பட விருதுகள்
பகுப்பு:இந்தியாவில் திரைப்பட விழாக்கள்
பிரதம மந்திரி ஷ்ரம் விருதுகள்

பிரதம மந்திரி **ஷ்ரம் (தொழிலாளர்) விருதுகள்** 1975 ஆம் ஆண்டு இந்திய அரசால் நிறுவப்பட்டது . இந்திய தொழில் தகராறு சட்டம், 1947 இல் வரையறுக்கப்பட்டுள்ளபடி, பொது மற்றும் தனியார் துறை நிறுவனங்களில் பணிபுரியும் பணியாளர்களின் சிறந்த பங்களிப்பை அங்கீகரிப்பதே பிரதம மந்திரி ஷ்ரம் விருதுகளின் நோக்கமாகும். இந்த தேசிய விருது, **உற்பத்தித்திறன்**, **புத்தாக்கம்** மற்றும் **உள்நாட்டுமயமாக்கல்** ஆகியவற்றை மேம்படுத்தி, அந்நியச் செலாவணியைச் சேமிப்பதில் சிறப்பாக பங்களிக்கும் தொழிலாளர்களுக்கு வழங்கப்படுகிறது. உற்பத்தித்திறன் துறையில் குறிப்பிட்ட பங்களிப்பு, நிரூபிக்கப்பட்ட புதுமையான திறன்கள், மன உறுதி மற்றும் விதிவிலக்கான தைரியம் மற்றும் தங்கள் கடமைகளை மனசாட்சியுடன் நிறைவேற்றுவதில் தங்கள் உயிரை தியாகம் செய்த தொழிலாளர்களுக்கும் நீண்ட கால விதிவிலக்கான அர்ப்பணிப்பு பணி செய்த தொழிலாளர்களுக்கும் இந்த விருது வழங்கப்படுகிறது. 

இவ்விருதுகள் நான்கு வகையாக பிரிக்கப்பட்டு வழங்கப்படுகிறது.: 

* ஷ்ரம் ரத்னா: ரூ. இரண்டு லட்சம் மற்றும் அவர்களின் துறையில் (ஒரு சனத்) பங்களிப்புக்கான அங்கீகாரம்.
* ஷ்ரம் பூஷன்: ரூ. 100000 மற்றும் ஒரு சனத்.
* ஷ்ரம் வீர் / ஷ்ரம் வீராங்கனை: ரூ. 60000 மற்றும் ஒரு சனத்.
* ஷ்ரம் தேவி / ஷ்ரம் ஸ்ரீ: ரூ. 40000 மற்றும் ஒரு சனத்.

## பரிந்துரை
* 2013 ஆம் ஆண்டில், எட்டு பேர் ஷ்ரம் பூஷன் விருதுக்கும், 20 பேர் ஷ்ரம் வீருக்கும், 41 பேர் ஷ்ரம் தேவி விருதுக்கும் பரிந்துரைக்கப்பட்டனர். 

* 2018 ஆம் ஆண்டிற்கான, ஷ்ரம் பூஷன் விருதுகளுக்கான நான்கு (4) பரிந்துரைகளும், ஷ்ரம் வீர்/ஷ்ரம் வீராங்கனை விருதுகளுக்கான பன்னிரண்டு (12) பரிந்துரைகளும், ஷ்ரம் ஸ்ரீ/ஷ்ரம் தேவி விருதுகளுக்கான பதினேழு (17) பரிந்துரைகளும் தேர்ந்தெடுக்கப்பட்டுள்ளன. இந்த ஆண்டு வழங்கப்பட்ட ஷ்ரம் விருதுகளின் மொத்த எண்ணிக்கை முப்பத்து மூன்று (33), விருதுகளைப் பெறும் தொழிலாளர்களின் எண்ணிக்கை அறுபத்து ஒன்பது (69) ஆகும், ஏனெனில் சில விருதுகள் தொழிலாளர்கள் மற்றும்/அல்லது அதற்கு மேற்பட்ட தொழிலாளர்களின் குழுக்களால் பகிர்ந்து கொள்ளப்பட்டுள்ளன. மொத்த விருது பெற்றவர்களில், நாற்பத்தொன்பது (49) தொழிலாளர்கள் பொதுத்துறையைச் சேர்ந்தவர்கள் மற்றும் இருபது (20) தொழிலாளர்கள் தனியார் துறையைச் சேர்ந்தவர்கள். விருது பெற்றவர்களில் எட்டு (8) பெண் தொழிலாளர்கள் அடங்குவர். 

## மேற்கோள்கள்

## வெளி இணைப்புகள்

* https://web.archive.org/web/20071007050532/http://www.labour.nic.in/award/psma2006.pdf
* https://web.archive.org/web/20060205130338/http://pmindia.nic.in/shrambody.htm
பகுப்பு:இந்திய விருதுகள்
ஜகனாச்சாரி விருது

**ஜகனாச்சாரி விருது** என்பது கர்நாடக மாநிலத்தைச் சேர்ந்த திறமையான சிற்பிகள் மற்றும் கைவினைஞர்களுக்கு வழங்கப்படும் கர்நாடக அரசின் விருது ஆகும். பழம்பெரும் சிற்பி அமரஷில்பி ஜகனாச்சாரியின் பங்களிப்பைக் கொண்டாடும் வகையில் கர்நாடக அரசு ஒவ்வொரு ஆண்டும் இந்த விருதுகளை வழங்கி வருகிறது.

1995 ஆம் ஆண்டில் இருந்து கைவினை கலைஞர்களுக்கு அளிக்கப்பட்டு வரும் இவ்விருதோடு ரூ. 5 லட்சம் ரொக்க பணம்,சால்வை, மற்றும்  மாலை அணிவித்து மரியாதை செய்து வருகிறார்கள்

## விருது பெற்றவர்கள்

## மேற்கோள்கள்

பகுப்பு:கர்நாடகா தொடர்புடைய பட்டியல்கள்
பகுப்பு:விருது பெற்றோர்
காந்தி படித்துறை மேடை

**காந்தி படித்துறை மேடை** (Gandhi Ghat) (Hindi: गांधी घाट) என்பது பாட்னாவில் கங்கை நதிக்கரையில் அமைந்த ஒரு முக்கியமான படித்துறை மேடை ஆகும்.  இப்படித்துறை இந்திய விடுதலை இயக்கத்தினை வழிநடத்திச் சென்ற மகாத்மா காந்தியின் பெயரால் அழைக்கப்படுகிறது.  இந்த படித்துறையானது மாலை நேர கங்கை ஆரத்தி வழிபாட்டிற்குப் பெயர் பெற்றது ஆகும். மகாத்மா காந்தியின் அஸ்தி கங்கை நதியில் கரைக்கப்பட்ட இடமும் இதுவேயாகும். 

## அமைவிடம்
காந்தி படித்துறை மேடையானத கங்கைக் கரையில் அமைந்துள்ளது. இது பாட்னாவின்  நிறுவனத்திற்குப் பின்புறத்தில் அமைந்துள்ளது. பாட்னா சந்திப்பு தொடருந்து நிலையத்திலிருந்து வடகிழக்கே 5 கிலோமீட்டர் தொலைவில் உள்ளது. 

## கங்கா ஆரத்தி
காந்தி படித்துறை மேடை மீது கங்கா ஆரத்தி 51 விளக்குகளுடன், காவி உடை அணிந்த பூசாரிகள் குழுவால் செய்யப்படுகிறது. ஆரத்தி சங்கு ஊதுவதில் தொடங்கி, விரிவான வடிவங்களில் தூபக் குச்சிகளின் அசைவு மற்றும் இருண்ட வானத்திற்கு எதிராக பிரகாசமான சாயலை உருவாக்கும் பெரிய எரியும் விளக்குகளை வட்டமிடுவதன் மூலம் தொடர்கிறது. 2011 ஆம் ஆண்டு வாரணாசி மற்றும் ஹரித்வாரில் கங்கா ஆரத்தி முறைப்படி இந்த சடங்கு தொடங்கப்பட்டது.

## சுற்றுலா
பீகார் மாநில சுற்றுலா வளர்ச்சிக் கழகம் (BSTDC) காந்தி படித்துறை மேடையில் இருந்து எம்வி கங்கா விஹாரை இயக்குகிறது. கங்கா விஹார் என்பது மிதக்கும் உணவகம் என்றும் அழைக்கப்படும் உணவகத்துடன் கூடிய ஆற்றில் இயங்கும் சொகுசுக் கப்பலாகும். இது சன்செட் க்ரூஸ் மற்றும் லெஷர் க்ரூஸ்/கார்ப்பரேட் க்ரூஸ் ஆகியவற்றில் பயணிப்பவர்களுக்கான உணவக வசதியுடன் இயங்குகிறது.  மற்றொரு கப்பலான எம்.வி. கௌடில்யா 2016 ஆம் ஆண்டில் சேர்க்கப்பட்டது, இது காந்தி படித்துறை மேடையில் இருந்து கங்கை நதியில் பயணிக்க விரும்பும் சுற்றுலாப் பயணிகளுக்கான பயணப் படகு ஆகும். இரண்டு கப்பல்களும் இயங்கும் காந்தி படித்துறைப் பகுதியில் மிதக்கும் இறங்குதுறையை வைக்க சுற்றுலாத்துறை திட்டமிட்டுள்ளது.

### காத்தாடித் திருவிழா
மாநில சுற்றுலாத் துறை மகர சங்கராந்தியை முன்னிட்டு ஆற்றின் குறுக்கே சப்பல்பூர் டயாரா தீவில் காத்தாடித் திருவிழாவை நடத்துகிறது. இவ்வகையான திருவிழா முதன்முதலில் 2011 ஆம் ஆண்டில் தொடங்கியது. ஒவ்வொரு ஆண்டும் ஏற்பாடு செய்யப்பட்டுள்ளது. 

## மேற்கோள்கள்

பகுப்பு:இந்தியப் படித்துறைகள்
பகுப்பு:இந்தி வார்த்தைகளைக் கொண்ட கட்டுரைகள்